અમદાવાદ: ભાજપ શાસિત મ્યુનિસિપલ સ્કૂલ બોર્ડના સત્તાધીશો અગાઉનાં વર્ષોમાં રાષ્ટ્રીય પુરુષો, રાષ્ટ્રીય તહેવારો અને રાષ્ટ્રભક્તિને સાંકળતી યોજનાઓને પોતાનાં બજેટમાં જાહેર કરતા હતા. પરંતુ હવે સત્તાવાળાઓનો અંગ્રેજી માધ્યમ પ્રત્યેનો મોહ એટલી હદે વધ્યો છે કે અંગ્રેજી માધ્યમનાં બાળકો માટે આગામી નાણાકીય વર્ષ ૨૦૧૮-૧૯માં રમકડાં ખરીદવાં રૂ.૨૫ લાખની ફાળવણી કરાઈ છે. જોયફૂલ લર્નિંગ ટોયઝ ફોર ઈંગ્લિશ મિડિયમ સ્કૂલ એવું સુંદર નામ ધરાવતી યોજના હેઠળ આ રમકડાં ખરીદશે.